Толь Гень вӧлі тӧдса кыдз поэт, прозаик да драматург. Медодзза кывбурсӧ публикуйтіс 1952 воын ""Войвыв кодзув"" журналын. 1959 годӧ сылӧн петіc медодзза небӧг. Уна во сьӧрна Коми республикаись драма театрын мыччалісӧ ""Сизимӧд председатель"", ""Макар Васька – сиктса зон"", ""Кыськӧ тай эмӧсь"" пьесаэз сьӧрті спектаккез. Висьттэзын, повессезын да романнэзын гижись бергӧтчӧ отир олӧмын меддонаыс дынӧ, осьтӧ коми мортыслісь ассяма мывкыдсӧ. Гижӧттэс Толь Геньыслӧн вуджӧтӧмӧсь роч да мӧдік кыввез вылӧ.